# ג'ושוע סקוט שאזיי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'יי.סי שאזיי

ג'ושוע סקוט שאזיי (Joshua Scott Chasez, נולד ב 8 באוגוסט 1976 בוושינגטון הבירה); זמר וסולן להקת אן סינק, בעברו שיחק בתוכניות טלוויזיה. מתגורר בוינטר פארק, פלורידה (עיר הממוקמת צפונית מזרחית לאורלנדו). מכונה לרוב ג'יי.סי. (JC) שהם ראשי התיבות של שמו.

## [עריכה] ביוגרפיה

הוריו הם קרן ורוי והוא האח הגדול של הת'ר וטיילר. נולד בוושינגטון הבירה אך התגורר בבואי, מרילנד. תמיד היה ילד ביישן, אך בעקבות התערבות עם חבר בגיל 12 על עשרים דולר הוא נכנס לתחרות כישרונות בה והא זכה במקום ראשון. בעקבות התחרות הוא החל להשתתף בהפקות תיאטרון מקומיות שם צבר ביטחון עצמי. כשהיה בגיל 13 נערכו אודישנים לתוכנית מועדון מיקי מאוס, שזהו לה היה הגלגול השלישי. ג'יי.סי. נסע עם אביו לאורלנדו, פלורידה, שם הוא הפגין נוכחות בימתית וכישרון מולד להופעה עד שציידי הכישרונות של התוכנית הציעו לו במקום תפקיד בתוכנית. הוא הופיע בתוכנית בין השנים 1990-1994 יחד עם ג'סטין טימברלייק, בריטני ספירס, כריסטינה אגילרה, קרי ראסל (שחקנית, "פליסיטי") וריאן גוסלינג (שחקן, "היומן"). באותה תקופה המשפחה נאלצה להחליט החלטה קשה: התוכנית הוקלטה באורלנדו ואילו המשפחה גרה בבואי. ההחלטה נפלה שג'יי.סי. יעבור עם אביו לאורלנדו ואילו אימו תישאר עם אחיו ואחותו בבואי. מכיוון שהתוכנית עסקה במוזיקה וגם בקטעי משחק, לכול צוות השחקנים הייתה הזדמנות לעסוק בשני התחומים- משחק וזמרה. התוכנית בוטלה בשנת 1994 וכול חברי הצוות חזרו לביתם, אך ג'יי.סי. נשאר בקשר עם חלק מהצוות איתו הוא הופיע- ובעיקר עם ג'סטין. בשנת 1996 כריס קירקפטריק, שהכיר את ג'סטין, הציע לו להקים להקה. ג'סטין פנה לג'יי.סי., שהסכים לנסוע לאורלנדו על מנת להיפגש עימם. באורלנדו, השלישייה החליטה לצאת למועדון, שם הם נתקלו בג'ואי פאטון שעבד עם כריס באולפני יוניברסל והציעו לו להצטרף ללהקה. מכיוון שהם היו צריכים זמר נוסף ללהקה בעל קול בס, ג'סטין התקשר למורה שלו לשעבר לזמרה שהמליץ לו על לאנס בס וכך נוצרה להקת אן סינק. במהלך השנתיים בין מועדון מיקי מאוס להקמת אן סינק, ג'יי.סי. עבד קשה על כישוריו ככותב שירים בלוס אנג'לס ובנאשוויל- בירת מוזיקת הקאנטרי ונהיה כותב מוכשר, אך הוא לא ניסה לכתוב עבור להקתו עד להוצאת תקליטם השלישי "No strings attached". באותו אלבום הוא שלח את ידו לראשונה גם בהפקה.

## [עריכה] היחסים בתוך הלהקה

ג'יי.סי. הוא ללא ספק האחראי מבין כולם וגם הכינוי שהודבק לו- Big daddy (אבא גדול)- מצביע על כך. שאר חברי הלהקה מודים שג'יי.סי. הוא זה שדואג שהם יעשו את הדבר הנכון כמו ללכת לישון מוקדם אם יש להם יום צילומים למחרת. מצד שני הוא גם נחשב החבר הכי אנרגטי בלהקה. חברי הלהקה טוענים כי הקשר ביניהם הוא חברי ואיתן ויישאר לאורך שנים. לשאלה למה הם התחילו בכלל את דרכם בעולם המוזיקה הם עונים כי הם עושים זאת מתוך אהבה למוזיקה ולהופעה בפני קהל.

## [עריכה] פרויקטים מחוץ ללהקה

לאחר שחרורו של האלבום הרביעי של הלהקה "Celebrity", החליטו חברי הלהקה לקחת מנוחה. בתקופה זו ג'יי.סי. החליט להקליט אלבום סולו בשם "סכיזופרני" ("Schizophrenic"). הוא טוען כי השם מתאר נכונה את רוח האלבום בו יש ערב רב של סגנונות מוזיקליים שונים. האלבום הגיע למקום ה- 17 המכובד ברשימת הבילבורד האמריקאי (billboard) ב 13 במרץ, 2004. באלבום הוא עבד עם מפיקים שונים על מנת ליצור את האקלקטיות המוזיקלית כמו Riprock ,Alex G וBasement Jaxx. הוא גם תרם את קולו לאלבומו קיש-קש (kish kash) של Basement Jaxx בשיר "Plug it In".

## [עריכה] רומנטיקה

יצא עם הזמרת פרגי מלהקת בלק אייד פיז ועם השחקניות טרה ריד ואווה לונגוריה. היה בקשר ממושך עם עורכת עיתון אין טאץ' (In Touch weekly magazine) בובי תומאס.

## [עריכה] טריוויה

- כל ילדותו כונה בשם ג'וש, אך כאשר הוא הצטרף לתוכנית מועדון מיקי מאוס, היה שם כבר מגיש שנקרא ג'וש ולכן שינו את שמו לג'יי.סי. במקום.
- נכנס לרשימת האתר הגברים הכי יפים most beautiful man מאז שנת 2002.
- נבחר לאחד ממאה הרווקים הנחשקים ביותר לשנת 2000 לפי המגזין פיפל.
- את השיר הראשון שלו הוא כתב כאשר היה בן 18. השיר נקרא "Give in to me" והוא נכלל באלבום של הסקספוניסט יו גרוב.
- אביו ממוצא צרפתי ואמו ממוצא אנגלי.
- הבית בו הוא גר נבנה בשנת 1930.
- גר בשכנות לשחקנית סאמר פיניקס.
- בילדותו רצה להיות ארכיטקט או פועל בניין.
- הזמר האהוב עליו הוא סטינג, הצבע האהוב עליו הוא כתום.
- כתב שירים לאלומי להקתו אך גם ללהקות אמריקאיות אחרות כגון: Boyz and Girlz United, Wild Orchid, Girls Aloud, Innosense, Scene 23.
- בגלל "תקלת ההלבשה" של ג'סטין וג'נט ג'קסון במהלך הופעת המחצית של הסופרבול בוטלה הופעתו המתוכננת של ג'יי.סי. בתחרות פוטבול אחרת. ההסבר שניתן הוא שהמילים לשירו " Some Girls Dance With Women" הן בוטות מדי.
- ב 13 באוגוסט, 2004 ביתו נפגע מעץ גדול שנפל עליו בגלל סופת ההוריקן צ'ארלי. למרות שג'יי.סי. היה בבית באותו זמן הוא לא נפגע.

## [עריכה] קישורים חיצוניים

- אתר רשמי של להקת אן סינק
- אתר רשמי של הזמר ג'יי.סי. שאזיי
- ג'יי.סי. שאזיי, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A9%D7%95%D7%A2_%D7%A1%D7%A7%D7%95%D7%98_%D7%A9%D7%90%D7%96%D7%99%D7%99.html

קטגוריות: זמרים | זמרים אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English